Isithuthi samazuba

Isithuthi samazuba yisithuthi esinesilumbamdiki esiphokoziswa  ngokugcwele ngamandla wamazuba, ngokusebenzisa umdwayinga wamazuba noma ngeziphathanzuba ezidlwezwabusha. Izithuthi zamazuba zihlanganisa imigudu eminingi yezokuthutha, efaka phakathi umgwaqo (Izimoto zamazuba, amabhasi wamazuba, amaloli wamazuba kanye nezinqola zomuntu siqu) izithuthi zojantshi (Izitimela zamazuba), Izikebhe zamazuba kanye nemikhumbi-ngwenya, izindiza zamazuba (zokubili ezinezimpiko ezigxilile neziphokoziningi) kanye nemikhumbimkhathi yamazuba.

Izithuthi zamazuba zokuqala zavela ngasekupheleni kwekhulu le-19, lapho iNguqulo yeziMboni yesibili iletha amazuba nokusetshenziswa kakhulu kwezidikizisi zamazuba ze-DC ne-AC.